recursal/SuperWikiNEXT-32B huggingface dataset:
**מרים זנדבנק** (1927 - 17 ביולי 2004) הייתה דרמטולוגית, פרופסור לדרמטולוגיה בבית ספר לרפואה של אוניברסיטת תל אביב, ראש החוג למחלות עור ומין באוניברסיטת תל אביב, מנהלת מחלקה למחלות עור ומין בבית החולים בילינסון.

זנדבנק הייתה מחלוצי תחום ה"דרמטופתולוגיה" בישראל

ביוגרפיה
--------

זנדבנק נולדה בשנת 1927 בתל אביב.

זנדבנק התחילה את לימודי הרפואה באוניברסיטה העברית, בהר הצופים. עם פרוץ מלחמת העצמאות הפסיקה את לימודיה והתגייסה לפלמ"ח.

בסיום מלחמת העצמאות נסעה לז'נבה להמשיך את לימודי הרפואה, ובשנת 1955 סיימה את לימודי הרפואה.

בין השנים 1955–1958 עבדה כרופאה בבית החולים קפלן ברחובות.

בין השנים 1958–1963 התמחתה ברפואת עור ומין בבית החולים בילינסון במחלקתו של יצחק קצנלבוגן.

בין השנים 1963–1985 הייתה זנדבנק רופאה בכירה, וכיהנה כסגנית מנהל המחלקה.

בין השנים 1986–1992 ניהלה זנדבנק את מחלקת עור ומין, בבית החולים בילינסון, החליף אותה פרופ' מיכאל דוד. במקביל מונתה לפרופסור בבית הספר לרפואה ע"ש סאקלר באוניברסיטת תל אביב, ולראש החוג למחלות עור

בשילוב לעבודתה של זנדבנק בבית החולים בילינסון, ניהלה את המרפאה למחלות עור ומין במרפאת קופת חולים כללית בקריית שמונה.

מתלמידיה: פרופ' אריה אינגבר.

זנדבנק נפטרה בשנת 2004.

משפחה
-----

זנדבנק נישאה לאוריאל (1927–2002), לזוג נולדו 2 ילדים.

מספריה
------

* "פרקים בדרמטולוגיה" - מיכאל דוד, מרים זנדבנק, אריה איגבר, הוצאת דיונון, שנת 1990, 225 עמודים

ראו גם
------

* דרמטולוגיה

הערות שוליים
------------

1. ↑  תולדות רפואת עור ומין בישראל - פרופ' מרים זנדבנק עמודים 51-52 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha)
2. ↑  דרמטופתולוגיה - הסבר hospitals.clalit.co.il/rabin/he/departments-and-clinics/dermatology/Pages/dermatopathology
3. ↑  תולדות רפואת עור ומין בישראל - פרופ' מרים זנדבנק עמוד 42 פרופ' אריה אינגבר / מנהל מחלקת עור ומין בית החולים האוניברסיטאי הדסה (slideserve.com/sancha)
4. ↑  אוריאל זנדבנק myheritage.co.il/names
5. ↑  "פרקים בדרמטולוגיה" -מיכאל דוד, מרים זנדבנק, אריה איגבר הוצאת דיונון, שנת 1990, אוניברסיטת תל אביב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311193505171
* ISNI: 0000 0004 0281 0664
* VIAF: 299188025
* WorldCat: viaf-299188025

 |
**איגואנה** (שם מדעי: *Iguana*) הוא סוג זוחל המשתייך למשפחת האיגואניים שמוצאה מאמריקה הלטינית והיא אחת הלטאות הגדולות ביותר באמריקה, באורך של מעל 2 מטרים. 

כיום ישנם 2 מינים בסוג. עם זאת במשך השנים הכיל הסוג מינים רבים שהועברו לסוגים אחרים, וידועים בשם העממי "איגואנה". השם איגואנה מקורו בשיבוש ספרדי לשם הלטאה בשפת שבט טאינו - Iwana.

מאפיינים
--------

האיגואנות נפוצות בעיקר באמריקה הדרומית והמרכזית. תחום תפוצתן משתרע מדרום ברזיל ופרגוואי עד למקסיקו ולאיים הקאריביים, ומגיע עד למדינות דרום ארצות הברית, כפלורידה וטקסס. האיגואנות ידועות בחוש הטעם המפותח שלהן, מפותח יותר משל בני אדם.

אורכו של זכר איגואנה בוגר יכול להגיע לכ-2 מטרים כאשר הזנב מהווה שני שלישים מאורכו (1.3 מטרים). התזונה העיקרית של האיגואנה היא עלים, פירות וחרקים. לרוב תימצא על ענפי עצים גבוהים אך עדיין תרד לקרקע לחפש פירות שנפלו או מקור מים בו תוכל להתרחץ. האיגואנות נוהגות להיכנס לאגמים ונחלים כדי להתקרר או לברוח מטורפים.

התנהגות
-------

כשהאיגואנה חשה מאוימת, היא תחשוף ציצית עור גדולה מתחת לגרון כדי להפחיד את האויב. כאשר טורף פוטנציאלי יתקרב, האיגואנה תצליף בו עם זנבה הארוך ותישאר במקום. במידה ותהיה לה הזדמנות, האיגואנה תתקוף ולא תברח.

כאשר האיגואנה חשה חמימה ובטוחה, היא תשנה את צבעה מירוק לחום כתמתם. כמו שאר הזוחלים, האיגואנה תשיל את עורה כשהיא תגדל עד שהיא תגיע לגודלה הסופי.

מיון
----

הסוג כולל שני מינים:

* איגואנה ירוקה (*Iguana iguana*) המשמשת גם כחיית מחמד פופולרית.
* איגואנת האנטילים הקטנים (*Iguana delicatissima*) שהיא מין אנדמי לאיי האנטילים הקטנים

שני מיני הסוג איגואנה מתאפיינים בשורת קוצים גרמיים על גבם המגיעים עד הזנב, בעין שלישית, וב"שק עור" עודף מתחת לגרונם. הם ניחנים בראייה מצוינת למרחק - של צורות, צבעים וצללים.

גלריה
-----

* איגואנת האנטילים הקטניםאיגואנת האנטילים הקטנים
* איגואנה ירוקהאיגואנה ירוקה
* איגואנה בתצוגה בדרום אפריקהאיגואנה בתצוגה בדרום אפריקה

קישורים חיצוניים
----------------

ויקישיתוף מדיה וקבצים בנושא **איגואנה** בוויקישיתוף
* איגואנה, באתר ITIS (באנגלית)
* איגואנה, באתר NCBI (באנגלית)
* איגואנה, באתר Animal Diversity Web (באנגלית)
* איגואנה, באתר האנציקלופדיה של החיים (באנגלית)
* איגואנה, באתר GBIF (באנגלית)
* איגואנה, באתר אנציקלופדיה בריטניקה (באנגלית)

הערות שוליים
------------

1. ↑  קיימים מינים הנקראים איגואנה אך משתייכים ל**משפחת** האיגואניים ולא לסוג איגואנה, ובהם איגואנה ימית (*Amblyrhynchus cristatus*), איגואנה מצויצת (*Conolophus subcristatus*) ואחרים.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538404505171
* LCCN: sh85064217

 |
אין תמונה חופשיתאין תמונה חופשית
**דליה קווה** (נולדה בפברואר 1943) היא ביולוגית ומשוררת ישראלית.

ביוגרפיה
--------

קווה נולדה בשם דליה מרים יקותיאלי בתל אביב, ולמדה בתיכון עירוני א. באפריל 1948 נהרג אחיה אמנון במלחמת השחרור בקרב בנבי יושע; מות אחיה השפיע על יצירתה בהמשך. היא שירתה בנח"ל במסגרת גרעין של תנועת המחנות העולים. אחרי השירות הצבאי למדה ביולוגיה באוניברסיטה העברית לתואר הראשון והשני, ולדוקטורט בהוראת המדעים בתחום הגנטיקה. במשך השנים לימדה במרכז ללימודים קדם-אקדמיים של האוניברסיטה העברית. במקביל הייתה חברת צוות שעסק בכתיבת חומרי לימוד בביולוגיה, מטעם משרד החינוך והוראת המדעים של האוניברסיטה העברית.
קווה החלה לכתוב שירה לאחר שהוריה נפטרו. שירים פרי עטה התפרסמו בעיתונים, כתבי עת, אנתולוגיות בעברית ובאנגלית.

מתגוררת בירושלים, נשואה לבמאי יהודה קווה ואם לשלושה.

ספריה
-----

* אשה עיגול: שירים (הוצאת הקיבוץ המאוחד, 1990)
* גשם: שירים (הוצאת הקיבוץ המאוחד, 2001)
* לימים הנוראים ריח של גויאבות (הוצאת כרמל, 2011)
* לילה (הוצאת כרמל, 2013)

קישורים חיצוניים
----------------

* הספרים של דליה קווה, באתר "סימניה"
* ארז שוויצר, דברים שבשירה - כנגד שלוש, באתר הארץ, 22 ביולי 2011
* סרטונים דליה קווה, במיזם "סופרים קוראים" של מרכז הספר והספריות בישראל

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 70951905
* WorldCat (עם VIAF): 70951905

 |
דולסה דה ממבריז'ו
**דולסה דה ממבריז'ו** (Dulce de membrillo, "ריבת חבושים" בתרגום חופשי) הוא ממתק עשוי מחבושים, שמקורו בחצי האי האיברי והוא פופולרי בארגנטינה, אורוגוואי, צ'ילה ומקסיקו וכן באזורים רבים באיטליה. בגרסאות מעט שונות, הוא אהוד גם בצרפת, יוון וטורקיה.

החבוש, מקורו באסיה הקטנה ובקווקז. היוונים והרומאים, שהביאו אותו לספרד אכלו את פריו מבושל וממותק בדבש ואף הכינו ממנו ליקר.

הכנת דולסה דה ממבריז'ו היא על ידי בישול כמויות שוות של פרי (מקולף ומגולען) וסוכר, ולאחר הקירור מתקבל גוש במרקם של ג'לי יציב מאוד. לעיתים הג'לי נחתך (לרוב לצורת מעוינים), ולעיתים מצופה בקוקוס טחון, שקדים או פיסטוקים טחונים גס. הוא נמכר בצורה מסחרית בקופסאות שימורים עגולות ושטוחות או בתיבות שטוחות שמאפשרות לפרוס אותו בקלות. מקובל לאכול אותו ללא כל תוספת כקינוח סעודה, בתור טאפה (טאפס) לפני הארוחה יחד עם חריץ גבינה פיקנטית, על לחם, בתור מילוי לעוגות ומאפים מתוקים, ולעיתים גם עם בשר.

המאכל מכונה "**לוזינה**" בפי יהודי עיראק, ו"**ממבריו**" בפי צאצאי יהדות ספרד.

קישורים חיצוניים
----------------

ויקישיתוף מדיה וקבצים בנושא **דולסה דה ממבריז'ו** בוויקישיתוף
* סיפורו של מתכון: לוזינה או ממתק חבושים
**מיכאל האוזר טוב** (נולד ב-24 בדצמבר 1996) הוא עיתונאי ישראלי, הכתב הפוליטי של העיתון "הארץ". בעבר שימש כתב פוליטי בגלי צה"ל.

ביוגרפיה
--------

נולד וגדל בתל אביב לצבי האוזר, אז דובר התאחדות הסטודנטים, ששימש מאוחר יותר מזכיר הממשלה וחבר הכנסת מטעם סיעת דרך ארץ, ולהילה טוב, בזמנו כתבת בעיתון "חדשות" ועורכת בגלי צה"ל, ובהמשך יועצת אסטרטגית ומנכ"לית הטלוויזיה החברתית. הוא למד בבית הספר לאמנויות תל אביב ובתיכון תלמה ילין. תחום התמחותו היה קולנוע. בצעירותו הגיש תוכניות רדיו לנוער בקול ישראל.

התגייס בשנת 2015 לגלי צה"ל, והחל ככתב לענייני חינוך. באותה שנה, בעת שסיקר הפגנת העדה האתיופית בצומת עזריאלי, הותקף על ידי שוטרים. האוזר טוב הגיש תלונה למח"ש, אך החקירה נסגרה מחוסר עניין לציבור. לאחר מכן המשיך לסקר בנוסף גם את תחום התקשורת, במסגרתו כיסה בין היתר את משבר סגירת רשות השידור והקמת תאגיד השידור הישראלי. בשנת 2017 עבר לשמש כתב גלי צה"ל בכנסת.

במרץ 2018, מעט לפני סיום שירותו הצבאי בגלי צה"ל, החליף את עידו בנבג'י ככתב הפוליטי של התחנה.

ב-2019 הגיש יחד עם ישי שנרב את התוכנית "המזנון" בערוץ הכנסת.

בין חשיפותיו הבולטות: שורת תחקירים על התנהלותו של שר התקשורת איוב קרא. בדצמבר 2018 חשף לראשונה בגלי צה"ל כי קרא טס במסגרת תפקידו כשר כדי לקדם את ענייניהם העסקיים של מקורביו האישיים, ושיגר אלפי איגרות ראש השנה לפעילי ליכוד במרמה ועל חשבון דואר ישראל שעליו פיקח. עוד חשף באוקטובר 2017 כי שופט העליון נעם סולברג השתתף בטקס לציון 50 שנה להתיישבות ביהודה ושומרון, למרות החלטת הנשיאה מרים נאור. כמו כן ערך ראיון בלעדי עם המיליארדר האמריקני שלדון אדלסון, שבו נחשפה לראשונה המתיחות בינו לבין ראש הממשלה בנימין נתניהו.

בבחירות לכנסת ה־21–23 בשנים 2019–2020 יצא לפסק זמן מתפקידו בתחנה ונמנע מלסקר את מערכות הבחירות בשל ניגוד עניינים, זאת מאחר שאביו התמודד בהן. עם זאת, סיקר את המשא ומתן הקואליציוני שנערך לאחר כל אחת ממערכות הבחירות הללו. 

באפריל 2021 הודיע שיסיים את עבודתו בגלי צה"ל, ויצטרף לעיתון "הארץ", שם ישמש הכתב הפוליטי של העיתון, במקומו של חיים לוינסון.

האוזר טוב נכלל ברשימת פורבס 30Under30 של מגזין פורבס ישראל לשנת 2022.

חיים אישיים
-----------

האוזר טוב מתגורר בתל אביב.

קישורים חיצוניים
----------------

* מיכאל האוזר טוב, ברשת החברתית אקס (טוויטר)
* רחלי מלק בודה, ‏מיכאל האוזר-טוב: "מגיע לי שישפטו אותי במבחן התוצאה", בעיתון מקור ראשון, 2 ביולי 2020
* אמיר לוי, הסיפור המוזר שאינו נגמר על גל"צ ומיכאל האוזר-טוב, באתר מידה, 9 ביוני 2020

הערות שוליים
------------

1. ↑  אלי רוטמן, ‏עיתונאי הותקף באלימות על ידי שוטרים במהלך הפגנה, באתר כיכר השבת, 4 ביולי 2016
2. ↑  רחלי מלק בודה, ‏מיכאל האוזר-טוב: "מגיע לי שישפטו אותי במבחן התוצאה", בעיתון מקור ראשון, 2 ביולי 2020
3. ↑  אתר למנויים בלבד גור מגידו, "שלכם, איוב קרא": היועמ"ש יבחן אם לחקור את השר — בגלל איגרות לחג, באתר TheMarker‏, 13 בדצמבר 2018
4. ↑  חן מענית, ‏בניגוד לדעת נאור: שופט עליון נכח בטקס לציון 50 להתיישבות, באתר גלובס, 3 באוקטובר 2017
5. ↑  Forbes 30 Under 30 2022, Forbes Israel
תיאור הלוויין
**MUOS** (ידוע גם כ-"Mobile User Objective System") הוא סדרת לווייני תקשורת שמופעלת על ידי צי ארצות הברית. מטרת מערכת לוויינים זו היא לספק תקשורת מוצפנת ואמינה ליחידות, כלי שיט ומטוסים. המערכת החליפה את לווייני מערכת UFO וכוללה חמישה לוויינים. המערכת מנוהלת מבסיס החיל בקליפורניה.

פיתוח המערכת בוצע על ידי לוקהיד מרטין בהנחיית צוות של צי ארצות הברית. בשנת 2004 נחתם חוזה להקמת המערכת החדשה. המערך כולל בין היתר חמישה לוויינים וארבע תחנות קרקע. כל לוויין כולל ציוד שמתאים למערכות קיימות כדי לאפשר מעבר אמין למערכת חדשה ומערכות ייעודיות למערכת החדשה. המערכת החדשה מסוגלת להעביר קול, וידאו ונתונים במהירויות גבוהות. היא יכולה להעביר נתונים ממערכת טלפוניה ניידת עולמית ללקוחות באמינות ובטיחות.

השיגור הראשון בוצע בשנת 2012. כל לווייני המערכת שוגרו לחלל על ידי משגר מדגם אטלס 5 מנמל החלל קייפ קנוורל. הם פועלים במסלול גאוסטציונרי. המערכת הוכרזה כמבצעית בשנת 2019. הלוויינים מתוכננים לפעול במשך 15 שנים.

נכון לשנת 2023 המערכת כוללת 5 לוויינים כולל לוויין שנמצא במסלול אך בעתודה. משקל הלוויין הוא 6,740 ק"ג.

המערכת כוללת לוויינים, טרמינלים לתקשורת ו-4 תחנות בקרה בקרקע באוסטרליה, איטליה, וירג'יניה והוואי.

לוויינים
--------

|  |  |  |
| --- | --- | --- |
| תאריך שיגור | לוויין | הערות |
| 24 בפברואר 2012 | MUOS-1 |  |
| 19 ביולי 2013 | MUOS-2 |  |
| 21 בינואר 2015 | MUOS-3 |  |
| 2 בספטמבר 2015 | MUOS-4 |  |
| 24 ביוני 2016 | MUOS-5 |  |

קישורים חיצוניים
----------------

ויקישיתוף מדיה וקבצים בנושא **MUOS** בוויקישיתוף
* תיאור הלוויינים
* נתוני שיגורים, באתר Gunter's Space Page
**נייט אבנר** (באנגלית: **Nate Ebner**; נולד ב-14 בדצמבר 1988) הוא שחקן פוטבול ורוגבי אמריקאי. שיחק בניו יורק ג'איינטס ובניו אינגלנד פטריוטס מליגת ה-NFL והיה חבר סגל נבחרת ארצות הברית ברוגבי שביעיות לאולימפיאדת ריו דה ז'ניירו (2016).

ביוגרפיה
--------

אבנר נולד בדבלין שבאוהיו, בנם של אם נוצרייה, ננסי פריצ'ט, ואב יהודי, ג'ף אבנר. הוא מגדיר עצמו כיהודי. הוריו התגרשו כשהיה בן שלוש. אביו של אבנר היה שחקן רוגבי באוניברסיטת מינסוטה ומאמן בתיכון באוהיו, ב-2008 נרצח במהלך שוד במוסך בבעלותו. 

אבנר החל לשחק רוגבי בגיל צעיר והתאמן תחת הדרכתו של אביו בתיכון. בגיל 16 היה לשחקן הצעיר ביותר בנבחרת ארצות הברית ברוגבי שביעיות עד גיל 19. הוא נבחר לשחקן המצטיין של הנבחרת עד גיל 19 באליפות העולם ב-2007 ולשחקן המצטיין של הנבחרת באליפות העולם עד גיל 20 ב-2008.

אבנר למד באוניברסיטת המדינה של אוהיו, לאחר שנתיים החליט לנסות ולהצטרף לנבחרת הפוטבול של האוניברסיטה והיה הסטודנט היחיד שעבר את מבחני הקבלה לקבוצה בינואר 2009. אבנר נהיה לשחקן הגנה מצטיין ומנהיג בקבוצה בעונות 2009 עד 2011. ב-2010 זכה עמה ברוז בול לאחר ניצחון על אוניברסיטת אורגון. 

בדראפט ה-NFL של 2012 נבחר בסיבוב השישי על ידי ניו אינגלנד פטריוטס, בה הפך לשחקן הרכב בקבוצה המיוחדת. בעונת 2014 זכה עם הפטריוטס בסופרבול XLIX. 

במרץ 2016 חתם על חוזה לשנתיים נוספות בקבוצה. במסגרת החוזה קיבל אישור מיוחד לנסות ולהתקבל לנבחרת הרוגבי שביעיות של ארצות הברית לקראת אולימפיאדת ריו דה ז'ניירו, על אף שהדבר יהיה על חשבון השתתפותו במחנה האימונים של הקבוצה. לאחר מספר חודשים של משחקי מבחן ואימונים נבחר אבנר ביולי 2016 לחבר סגל המשלחת האולימפית. בטורניר האולימפי שיחק אבנר בכל שלושת משחקי השלב המוקדם בו הודחה ארצות הברית, הוא הבקיע טריי בניצחון על נבחרת ברזיל וטריי נוסף בהפסד לנבחרת פיג'י. 

בעונת 2016 זכה עם ניו אינגלנד בסופרבול LI. עונה לאחר מכן נפצע בברכו במהלך המחזור ה-12 במהלך הטעייה ונאלץ להחמיץ את שאר המשחקים. לפני תחילת עונת 2018 חתם על הערכת חוזהו לשתי עונות נוספות. הוא סייע לקבוצה לזכות בסופרבול LIII באותה עונה.

במרץ 2020 חתם על חוזה לעונה אחת בניו יורק ג'איינטס.

קישורים חיצוניים
----------------

ויקישיתוף מדיה וקבצים בנושא **נייט אבנר** בוויקישיתוף
* 

* אתר האינטרנט הרשמי של נייט אבנר (באנגלית)
* נייט אבנר, ברשת החברתית פייסבוק

* נייט אבנר, ברשת החברתית אקס (טוויטר)

* נייט אבנר, ברשת החברתית אינסטגרם

* נייט אבנר, באתר olympedia.org
* נייט אבנר באתר ניו אינגלנד פטריוטס
* נייט אבנר באתר pro-football-reference.com

הערות שוליים
------------

1. ↑  Memory of late father stokes Nate Ebner’s Olympic rugby quest, הבוסטון גלוב, 21 באפריל 2016
2. 1 2  Memory of father drives Patriots' Nate Ebner on Olympic rugby quest, אתר ESPN, ‏5 באפריל 2016
**מסדר הכבוד הצבאי** (באנגלית: **Order of Military Merit**) הוא מסדר אבירות המעניק אותות כבוד לחברי כוחות הביטחון של קנדה אשר הפגינו התנהגות מעל ומעבר לנדרש מהם. האות מוענק להם כאות תודה על מחויבותם לביטחון קנדה וביטחונם של אזרחי קנדה.

דרגות
-----

לאות מסדר הכבוד הצבאי שלוש דרגות:

* מפקד (Commander ובקיצור C.M.M.) - ניתן כהוקרה לשירות יוצא דופן והפגנת מנהיגות בפני סכנה גדולה.
* קצין Officer ובקיצור O.M.M.) - ניתן כהוקרה לשירות יוצא דופן שנעשה במהלך פעילותם של אנשי הצבא.
* חבר Member ובקיצור M.M.M.) - ניתן על מנת לציין פעילות יוצאת דופן ומילוי תפקיד באופן יוצא דופן.

הענקת האות
----------

האות מוענק לאנשי הכוחות הלוחמים של קנדה על ידי המונרך הקנדי, ובהיעדרו על ידי המושל הכללי של קנדה.

תיאור האות
----------

אות של המסדר הוא צלב פאטה כחול עשוי אמייל, שבמרכזו סמל מוזהב עבור מפקדים וקצינים ומוכסף עבור חברים. במרכז הסמל עלה עץ אדר אדום, ומעליו כתר המסמל את הריבון (המונרך).

### אות המסדר

אות המסדר מוענק בצורת הוא אות מלבני כחול ששוליו מוזהבים. אות הקצין והחבר כוללים פס אחד, ואילו אות המפקד כולל שני פסים מוזהבים.

קישורים חיצוניים
----------------

ויקישיתוף מדיה וקבצים בנושא **מסדר הכבוד הצבאי** בוויקישיתוף
**אלפונס הריברט אוגוסט מאיס** (בגרמנית: **Alfons Heribert August Mais**; נולד ב-24 באפריל 1962) הוא גנרל-לויטננט גרמני המשמש כמפקח כוחות היבשה של הבונדסוור (צבא גרמניה).

ביוגרפיה
--------

מאיס נולד בקובלנץ ב-24 באפריל 1962. הוא התגייס לבונדסוור ב-1981 ועבר הסמכה לקצונה בבית הספר לתעופה צבאית בבוקבורג. בין 1982 ל-1985 הוא למד כלכלה ומדעי הארגון באוניברסיטת הכוחות המזוינים הפדרליים בהמבורג (כיום: אוניברסיטת הלמוט שמידט), ולאחר מכן הוכשר כטייס מסוקים בבוקבורג. לאחר שסיים את הכשרתו כטייס איירוספסיאל אלואט II, הוא הועבר למחלקה האווירית ה-301 בנידרשטטן. ב-1991 הוא מונה למפקד טייסת האספקה האווירית של הצבא בפסברג. בין 1994–1996 למד באקדמיית המטה הכללי בהמבורג.

לאחר סיום לימודיו באקדמיית המטה הכללי, הוצב כעוזר בכיר במשרד ההגנה בבון. בין השנים 2000–2002 הוא שימש כמפקד המחלקה האווירית ה-101 בפסבורג. בין השנים 2002–2011 שימש כמרצה באקדמיה הפדרלית למדיניות ביטחון בברלין. לאחר מכן נשלח לבריסל כחלק מהנציגות הגרמנית בוועדה הצבאית של האיחוד האירופי. לאחר חזרתו מבריסל הועלה לדרגת בריגדה גנרל ומונה למפקד הבריגדה האווירית ה-1. ב-2013 הוא הועבר לפקד על בית הספר לתעופה צבאית. ב-16 ביוני 2018 הוא הועלה לדרגת גנרל-לויטננט ומונה לראש מטה כוחות נאט"ו באפגניסטן. ב-9 במאי 2019 הוא הועבר לפקד על הקורפוס הראשון הגרמני-הולנדי. ב-13 בפברואר 2020 הוא מונה למפקח כוחות היבשה של הבונדסוור.

במהלך הפלישה הרוסית לאוקראינה, עורר מאיס סערה כאשר כתב בעמוד הלינקדאין שלו: "הבונדסוור, הצבא שמוטל עלי להנהיג, ריק פחות או יותר. האפשרויות שלנו לתמיכה בברית [עם אוקראינה] הן מוגבלות ביותר".

קישורים חיצוניים
----------------

ויקישיתוף מדיה וקבצים בנושא **אלפונס מאיס** בוויקישיתוף
* אלפונס מאיס, ברשת החברתית אקס (טוויטר)
* אלפונס מאיס, ברשת החברתית אינסטגרם
* אלפונס מאיס, ברשת החברתית LinkedIn
* אלפונס מאיס, באתר הבונדסוור

הערות שוליים
------------

1. ↑  „Bundeswehr steht mehr oder weniger blank da"

|  |  |
| --- | --- |
| בקרת זהויות עריכת הנתון בוויקינתונים | 
* GND: 1240786425
* VIAF: 1972163159918501640004
* WorldCat (עם VIAF): 1972163159918501640004

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלפונס מאיס"**.
**יורם דורי** (נולד ב-12 בספטמבר 1950) הוא דובר ויועץ לאסטרטגיה מדינית–תקשורתית ואסטרטגיה פוליטית–תקשורתית. שימש שנים רבות כיועץ קרוב ודוברו של שמעון פרס, וכן דובר מפלגת העבודה.

ביוגרפיה
--------

דורי נולד בתל אביב התייתם מאביו בגיל 9 ולמד בתיכון עירוני ה'. בצבא שירת בחיל השריון ושימש כמדריך תותחנות טנקים בבית הספר לשריון. במלחמת יום הכיפורים נלחם בסיני כתותחן טנק בחטיבה 600. הטנק בו נלחם נפגע ומפקד הטנק אילן מרדכי קיטאי נהרג.

בתום שירותו הצבאי סיים תואר ראשון באוניברסיטת תל אביב בחוג למדע המדינה ובחטיבה לפילוסופיה. סיים את חובות השמיעה ללימודי תואר שני בחוג ללימודי עבודה באוניברסיטת תל אביב.

דורי שימש בעבר כמדריך של"ח וכרכז חינוך חברתי בבית הספר התיכון עירוני ה' בת"א. לאחר מכן כיהן כמ"מ המזכיר הארצי ומזכיר בפועל של ארגון הסטודנטים חברי מפלגת העבודה. שימש כרכז צעירים במועצת פועלי ת"א-יפו ולאחר מכן כאחראי על החטיבה לעיתונות ויחסי ציבור במשרדי הסוכנות היהודית בת"א. שימש כדוברם של יו"ר הנהלת הסוכנות שמחה דיניץ, תנועת המושבים, משחקי המכביה ה-11 וה-12, כחבר הנהלה ודובר מחלקת הכדורסל של הפועל תל אביב ודובר מפלגת העבודה בשנים 1992–1998 תחת יושבי הראש רבין, פרס וברק.

בתחילת שנות האלפיים שימש יועץ מיוחד לשר החוץ פרס, למשרד המשנה לראש הממשלה ולמרכז פרס לשלום.

  

עם בחירתו של שמעון פרס לכהונת נשיא מדינת ישראל, שבה הייתה לדורי תרומה מרכזית, הוא מונה ליועצו האסטרטגי של הנשיא. שימש כדובר הארגון העולמי להשבת רכוש (איל"ר), והוביל את המסע התקשורתי נגד הבנקים השווייצרים בעניין החשבונות הרדומים מתקופת השואה.
כיום משמש דורי כדובר המרכז הבינלאומי להגירה ולקליטה ושימש כיועץ אסטרטגי למועצה הישראלית לצרכנות,דורי שימש במשך שנים כדובר מצעד החיים הבינלאומי וכיהן כיו"ר מועצת המנהלים של החברה הציבורית "אסיה פיתוח" ומכהן היום כחבר הוועדה הבינלאומית והועד המנהל של "לימוד" ברית המועצות לשעבר. דורי כותב ביוגרפיות ( ספור חיים על מתי דוד, ו"המסע אל החיים "ספור חייו של יוסף קמיל. הביוגרפיה של אבהם הירשזון בשלבי סיום). דורי מרצה על נושאים מדיניים, תקשורתיים ופוליטיים. ב-2023 יצא לאור ספרו "הלוחש לאוזנו" על 26 שנות עבודתו במחיצת פרס. 

נשוי לבתיה, אב לארבעה וסב ל13 נכדים. מתגורר בגבעת שמואל.

קישורים חיצוניים
----------------

ויקישיתוף מדיה וקבצים בנושא **יורם דורי** בוויקישיתוף
* הלוחש לאוזנו סודותיו של יועצו של שמעון פרס, הוצאה עצמית 2023
* המסע אל החיים , ספור חייו של יוסף קמיל, הוצאת אייל קמיל 2023
* ספור חיים , ספורו של מתי דוד, הןצאת אופיר ביכורים 2019
* מאמרים נבחרים ב-nfc
* מאמרים נבחרים ב-nrg
**זוריטה** (באנגלית: **Zorita**, נולדה **קתרין בויד**, 30 באוגוסט 1915 – 12 בנובמבר 2001) הייתה מופיעת בורלסק אמריקאית. היא הייתה ידועה במיוחד עבור ריקודי "הנחש הקדוש" ו"נישואים עם נחש" שהייתה מבצעת עם נחשי רב החנק שלה, 'אלמר ואוסקר', וכן עבור מופעי ג'נדרבנדינג שנקראו "חצי-חצי", בהם הייתה מתלבשת כגבר בצד ימין, וכאשה בצד שמאל, ומבצעת ריקוד או סטריפטיז בהם שתי הדמויות החצויות מקיימות אינטראקציות שונות.

תחילת דרכה
----------

היא נולדה בשם קתרין בויד בינגסטאון, אוהיו בשנת 1915, ואומצה בגיל תשעה חודשים על ידי זוג מתודיסטי קפדני. אביה המאמץ מת כשהיא הייתה בת ארבע, ואמה המאמצת נישאה מחדש לגבר שהתעלל בקתרין מינית. קתרין ברחה מהבית ונישאה בגיל 15, אך נישואיה לא ארכו זמן רב, ועדיין בת 15, היא החלה לעבוד בתור חשפנית במסיבות רווקים ובאירועים נודיסטים בתערוכה העולמית בסן דייגו. היא עברה לניו יורק, שם עסקה בעבודות מזדמנות, ובעיקר כמניקוריסטית. ב-1935, כשעבדה בתור מוכרת סיגריות בתערוכת המדינה של ניו יורק, היא ראתה את מופע הבורלסק הראשון שלה, והוקסמה מהרקדנית הראשית. היא תפרה לעצמה תלבושת, ונכנסה למועדון מקומי בביטחון רב כאשר היא מצהירה שהיא-היא הרקדנית מהתערוכה, וקיבלה את המשרה הראשונה שלה כרקדנית בורלסק.

הקריירה
-------

זוריטה נהייתה ידועה בשל המופעים הייחודיים ומעוררי המחלוקת שלה. כגון מופעי "חצי-חצי". אחד המפורסמים היה "החתן והכלה", כשהיא לבושה בחצי הגוף בתור חתן ובשני בתור כלה, וכאשר תמיד צד אחד מופנה לקהל כך שנוצרה אשליה של אינטראקציה בין הדמויות, החלו הדמויות להפשיט אחת את השנייה, כאשר הריקוד הסתיים ב"השתוללות ליל הכלולות". במופע אחר, היא יצרה קורי עכביש מקושטים באבנים נוצצות, ויצרה את הרושם שעכביש בלתי נראה מסיר מעליה את הבגדים. הריקוד האייקוני שלה נקרא "מימוש הנישואים עם נחש", שבו היא התפשטה בעוד היא מחזיקה בנחש באורך כמעט שלושה מטר.

ב-1941, זוריטה נעצרה על ידי החברה האמריקאית למניעת אכזריות כלפי בעלי חיים בשל שימושה בנחשים במופע שלה. היא גם הייתה מטיילת ברחובות העיר עם הנחשים, כשמובילה אותם ברצועות. היא שוחררה בערבות של 1,500 דולר, אבל אחרי המופע האחרון שלה בניו יורק כל הנחשים בחזקתה הוחרמו.

היא פרשה מהופעות בשנת 1954 וניהלה מספר מועדוני בורלסק בניו יורק ומיאמי עד שפרשה מן המקצוע לחלוטין ב-1974 כדי להרביע חתולים פרסיים.

חיים אישיים
-----------

זוריטה הייתה ביסקסואלית מוצהרת, וניהלה יחסים עם גברים ועם נשים, והייתה אומרת שהיא מעדיפה נשים, אך מקיימת יחסים עם גברים עבור מה שהייתה מקבלת מהם. היא הייתה מוטרדת מכך שבנות חסותה לא תמיד פעלו כמוה, מכיוון שמצאה את חלקן במרוצת הזמן חיות ללא פנסיה או מקור תמיכה לילדיהן.

נולדה לזוריטה בת אחת, בשנת 1939, לה קראה טאני.

היא נפטרה ב-12 בנובמבר 2001, בגיל 86.

קישורים חיצוניים
----------------

* זוריטה, במסד הנתונים הקולנועיים IMDb (באנגלית)

הערות שוליים
------------

1. ↑  "Toledo Blade - Google News Archive Search". *news.google.com*. נבדק ב-2015-12-16.
2. ↑  "Spectacles of Agency and Desire: Exotic Dancers and Celebrities with their Exotic Pets". *Spectacles of Agency and Desire: Dance Histories and the Burlesque Stage*. נבדק ב-2015-12-16.
3. ↑  Behind the Burly Q: The Story of Burlesque in America, Leslie Zemeckis, Skyhorse Publishing, Inc, 2013

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"זוריטה"**.
**רוברט היינריך וגנר** (נולד כרוברט היינריך בקפיש, 13 באוקטובר 1895 – 14 באוגוסט 1946) היה גאולייטר של באדן ושל אלזס בתקופת השלטון הנאצי.

ביוגרפיה
--------

רוברט וגנר נולד בלינדבך (כיום אברבך) באימפריה הגרמנית. ילד שני מבין חמישה ילדים לזוג פטר בקפיש וקתרין וגנר, משפחת חקלאים.

עם פרוץ מלחמת העולם הראשונה, וגנר נטש את לימודיו (אותם מעולם לא סיים) והתנדב לשירות צבאי. הוא השתתף בקרבות עזים בשנים 1914 עד 1918: הקרב בפלנדריה, קרב ורדן, הקרב על הסום, קרב שמפאן השני ועוד.

באוגוסט 1919 הושבע כקצין בחטיבת חיל הרגלים ה-14 בקונסטנץ. מאז שנת 1921 שינה את שם משפחתו וקבע אותו לפי שם משפחת אימו, שכן פירוש המילה בקפיש (שם המשפחה מצד האב) בגרמנית הוא "נערה מתבגרת" והוא רצה להימנע מהקנטות מצד מפקדיו ופקודיו.

בספטמבר 1923 החל את אימוניו בבית הספר הצבאי למקצועות חיל הרגלים במינכן, אחד ממסלולי ההכשרה הבסיסיים ביותר לקצין. בהיות במינכן פגש את היטלר ואת אריך לודנדורף והוקסם מהם. פגישתו עם בכירי המפלגה הנאצית התאפשרה בעקבות קשריו עם היינץ פרנט, בנו החורג של לונדורף. וגנר השתתף בניסיון הפוטש במרתף הבירה ב-9 בנובמבר 1923. ב-26 בפברואר 1924 הועמד לדין יחד עם היטלר בגין חלקו בפוטש. וגנר הורשע ונידון ל-18 חודשי מאסר, מהם ריצה בפועל רק 11 שבועות.

בעת השלטון הנאצי, וגנר שירת כגאולייטר (מושל) של באדן. ב-22 באוקטובר 1940 הוא דיווח לברלין: "Baden ist als erster Gau judenfrei" (באדן הוא המחוז הראשון שנקי מיהודים).

לאחר מכן נהיה לגאולייטר של אלזס בצרפת וכונה "הקצב מאלזס" (Schlächter vom Elsaß). לוגנר ניתנה יד חופשית מהנאצים לשלוט באלזס כראות עיניו. הוא נכח במשפטי ראווה רבים שהובילו להוצאות להורג. עודד וסייע בשליחת יהודי צרפת למחנה המעצר גירס, מתוך 4,464 אסירים יהודים שגורשו למחנה רק כ-800 שרדו לאחר השואה.

עם תום מלחמת העולם השנייה נלכד על ידי צרפת, הועמד לדין, הורשע ונידון למוות בפני בית דין צבאי בשטרסבורג בשנת 1946. ההוצאה להורג בוצעה על ידי כיתת יורים ב-14 באוגוסט 1946.

קישורים חיצוניים
----------------

ויקישיתוף מדיה וקבצים בנושא **רוברט היינריך וגנר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010305276505171
* BnF: cb16554715t (data)
* GND: 117103896
* ISNI: 0000 0000 3816 3244
* LCCN: n2004063862
* SUDOC: 156236338
* VIAF: 35225375
* WorldCat: lccn-n2004063862

 |
שגיאות פרמטריות בתבנית:מחשב   
שימוש בפרמטרים מיושנים [ גודל ] 

**סמסונג גלקסי A01 ליבה** (באנגלית: **Samsung Galaxy A01 Core**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-21 ביולי 2020, והושק ב-6 באוגוסט 2020. הוא יורשו של סמסונג גלקסי A2 ליבה.

מפרט
----

### חומרה

המכשיר מצויד במסך מגע קיבולי מסוג "PLS TFT" בגודל 5.3 אינץ' וברזולוציית 1480×720 פיקסלים.

המכשיר מופעל על ידי מעבד בעל ארבע ליבות, בתדר עבודה של 1.5 ג'יגה הרץ. במכשיר ישנה מערכת על שבב מדגם MT6739 מתוצרת מדיאטק עם תהליך 28 ננומטר. למכשיר אחסון פנימי בנפח 16 או 32 ג'יגה בייט, שניתן להרחיבו באמצעות כרטיס microSD עד ל-512 ג'יגה בייט. למכשיר יש זיכרון RAM בנפח 1 או 2 ג'יגה בייט. כמו כן, המכשיר מופעל על ידי סוללת ליתיום-יון בקיבולת 3000 מיליאמפר-שעה, שאינה ניתנת להסרה, במתח טעינה בן 5 וואט.

#### מצלמה

המכשיר מצויד במערך בעל מצלמה אחת אחורית, ומצלמה אחת קדמית, הכולל: מצלמה ברזולוציה 8 מגה פיקסל המסוגלת להקליט וידאו עד 1080p ב-30 פריימים לשנייה; כמו כן, למכשיר ישנה מצלמה קדמית ברזולוציה 5 מגה פיקסל.

### תוכנה

המכשיר הושק כשמותקנת עליו אנדרואיד 10 בממשק המותאם של סמסונג - One UI 2.0. המכשיר קיבל רק עדכוני אבטחה עד כה.

קישורים חיצוניים
----------------

* אתר האינטרנט הרשמי של סמסונג גלקסי A01 ליבה

הערות שוליים
------------

1. ↑  Samsung Galaxy A01 Core - Full phone specifications, GSMArena.com
2. ↑  מפרט טכני טלפון סלולרי Samsung Galaxy A01 Core SM-A013G/DS 16GB סמסונג - זאפ, באתר Zap
3. ↑  Samsung Galaxy A01 Core - Full Specification, price, review, comparison, Gizmochina (באנגלית אמריקאית)
4. ↑  Samsung Galaxy A01 Core (SM-A013F, SM-A013F/DS, SM-A013G, SM-A013G/DS) מפרט טלפון מלא | מדדי משחק, סוללה ומצלמה, באתר www.mobilesum.com
**אדוני** (בהונגרית: **Adony**; שם רומי: **Vetus Salina**) היא עיר במחוז פייר בנפת דונאויווארוש בהונגריה. העיירה יושבת על הגדה המערבית של הדנובה ויש בה נקודת מעבורת קבועה למעבר לגדה המזרחית של הנהר.

מיקום
-----

אדוני ממוקמת בקצה המזרחי של מחוז פייר, 15 ק"מ דרומית לארצ'י, לאורך הדנובה כאמור. היישובים הסמוכים הם קולץ' (7 ק"מ), פוסטסאבולץ' (8 ק"מ), פרקאטה ו- ראצאלמאש (כל אחד 12-12 ק"מ). הכביש הראשי מספר 6 עובר בשוליה המזרחיים של העיירה, וכביש המהיר M6 בקצה המערבי. תחנת הרכבת של אדוני שוכנת בחלק הדרומי-מערבי של היישוב. ניתן להגיע אליה באוטובוס.

היסטוריה
--------

אדוני היא יישוב מתקופת הברונזה, אשר בזכות מיקומו הגאוגרפי, תמיד הייתה זירה משמעותית למפגש השלו או הלוחמני בין עמים ובין תרבויות שונות.

בתקופה הרומית, בשם Vetus Salina, היה בה מבצר גבול וכוח צבאי של לימס של מחוז פאנוניה (**לִימֶס** (בלטינית: **limes**) - במקור - דרך צבאית) היו מערכות להגנת גבולותיה של הקיסרות הרומית. היו אלו חומות, מצודות, דרכים, ביצורים ומכשולים אשר נועדו לתחום את הקיסרות מפני שבטים פולשים)).

במהלך מאה וחמישים שנות הכיבוש הטורקי - היישוב ששימש אז כמבצר טורקי בשם יאנקורטרן - נהרס והתושבים ההונגרים המקוריים ברחו ובחלקם ונספו. לאחר סיום הכיבוש הטורקי התיישבו במקום הונגרים וגרמנים. בשנת 1891 התגוררה באדוניה ככפר גדול 4,426 תושבים, מתוכם 3,372 בעלי לאום הונגרי וכ־1,002 לאום גרמני. המראות הפופולריים ביותר של היישוב הם פארק הטירות, גבעת הגפן, בריכות הדגים והדנובה.

אתרים בעלי חשיבות
-----------------

מקדש יופיטר מהתקופה הרומית של העיר וטוס סלינה
* חורבות המקדש הרומי במקום.

תעשייה
------

בשנת 2006 נמסר מרכז האחסון והלוגיסטיקה של אדני והנמל של אדוני. בשני אתרים סמוכים בשטח של 170 דונם יש מקום לאחסון סחורות רבות. לדוגמה: 700,000 טון חיטה. המרכז מהווה בסיס על פי התקן האירופאי לאחסון דגנים (וסחורות אחרות).

ילידי המקום
-----------

* **דוד הרץ** (1844–1931) היה צייר יהודי-הונגרי, מורה לציור, מנהל בית ספר.
* **פאל שלני** (במקור **שלזינגר** 1884 –1954) היה פיזיקאי הונגרי-יהודי.
* **תרז צ'ילאג** (במקור **רבקה שטרן** 1859–1925) הייתה שחקנית תיאטרון יהודייה-הונגרייה.
* הציירת קטלין נוגראדי.
* הציירת אירן גוואי.

קישורים חיצוניים
----------------

* 

* אתר האינטרנט הרשמי של אדוני

ויקישיתוף מדיה וקבצים בנושא **אדוני** בוויקישיתוף

הערות שוליים
------------

1. 1 2  "Amatőrként, de mesterien – adonyi festők bemutatkozása". אורכב מ-המקור ב-2009-12-12. נבדק ב-2009-08-05.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012093076005171
* GND: 4845407-2
* NKC: ge1100960
* VIAF: 234361378
* WorldCat (עם VIAF): 234361378

 |
בירה קריק בלגי מדובדבנים חמוצים
**דובדבן חמוץ** (שם מדעי: *Prunus cerasus*) הוא השם הן לפרי בעל בית הגלעין והן לעץ דובדבן חמוץ (Prunus cerasus) שהפרי גדל עליו.

הדובדבן החמוץ ידוע מאז ימי קדם באזור הים התיכון ובאיראן. הוא יליד רוב אירופה ודרום מערב אסיה וקשור קשר הדוק לדובדבן המתוק (Prunus avium), אך יש לו פרי חומצי יותר. העיסה החמוצה שלו אכילה.

העץ קטן יותר מהדובדבן המתוק (גדל לגובה של 4–10 מ'), בעל ענפים דקים והפרי שלו מצבע ארגמן עד כמעט שחור נישא על גבעולים קצרים יותר. ישנם שני זנים עיקריים (קבוצות זנים) של הדובדבן החמוץ: דובדבן מורלו אדום כהה ודובדבן אמרל האדום בהיר יותר.

תיאור
-----

ישנם סוגים רבים ומגוונים של עצי דובדבן חמוץ ומוצאם כנראה מהדובדבן. לעץ קליפה אפורה כהה. יש לו אורך חיים קצר יותר מאשר לעץ הדובדבן. העלים שלו דומים לדובדבן, בהירים גדילן תפרחת. הזנים האציליים יותר עקרים במובן שאינם מסוגלים להפרות את עצמם ודרוש לידם עץ נוסף שיוכל לאבק אותם.

דובדבנים חמוצים נחשבים לפרי תעשייתי ברוב המדינות המייצרות וצורכות פירות אלה. בעולם, מדינות מזרח ומרכז אירופה (בעיקר טורקיה, רוסיה, פולין, אוקראינה) מגדלים את הפרי ודי נדיר שצורכים דובדבנים חמוצים טריים (על כל פנים לא בכמויות גדולות כמו את הדובדבן).

דובדבן חמוץ תרבותי (Prunus cerasus L) נחשב להכלאה ספונטנית של דובדבן (Prunus avium L) ודובדבן מטפם (Prunus fruticosa Pall), כפי שהדגימו מגדלים שוודים באמצעות הצלבות מלאכותיות. המין אינו מוכר בטבע כגדל פרא, אך ישנם נתונים רבים על כך שהוא מסוגל לגדול פרא לאחר ההכלאה.

הטעם יכול להיות מסוגים שונים, יש זנים די מתוקים, אבל יש גם גרסאות חמצמצות מאוד, אם כי ככל שההבשלה מתקדמת כל הזנים הופכים מתוקים יותר. רוב הדובדבנים החמוצים נקבעים לפי טעמם החמצמץ, ולכן רוב האנשים אוהבים או לא אוהבים לאכול אותם טריים.

דרישה אקולוגית
--------------

דובדבנים הם זן פרי בעל יכולת הסתגלות מעולה וניתן לגדל אותם במגוון רחב של אקלים. הוא סובל את קור החורף אפילו טוב יותר מאשר הדובדבן. על פי ניסויים אמריקאים, חלקי עץ יכולים לעמוד אפילו בקור עד מינוס 35 מעלות צלזיוס. רגישות הכפור של השורשים תלויה בזן - הדובדבן החמוץ מסוג (Prunus mahaleb) עמיד יותר. דרישות החום והאור האופטימליות בעונת הגידול דומות לאלו של דובדבן, אך הדובדבן גדל באזור מעט קריר יותר ויש לו דרישה גבוהה יותר לקור חורפי. דרישת המים של הדובדבן החמוץ היא בינונית, אך ניתן להגדיל על ידי השקיה את גודל הפרי של זנים מבשילים מאוחר, אם הם בעלי פרי קטן יותר במקור מבחינה גנטית.

שימוש
-----

הפרי שלו יקר במיוחד, נצרך גולמי, מבושל או טרי (גם לאחר הקפאה) בעוגות, בשימוש בתעשיית השימורים, והופך למשקאות חריפים, יינות פירות וליקרים (וישניאק). ברנדי הדובדבנים החמוצים המוכר ביותר עשוי מדובדבנים חמוצים שמכונים Prunus cerasus subsp. acida).

גלריית תמונות
-------------

* פירות ועליםפירות ועלים
* דובדבנים בשליםדובדבנים בשלים
* פרי עסיסיפרי עסיסי
* דובדבנים שחורים באיראןדובדבנים שחורים באיראן

ראו גם
------

* קירשווסר

קישורים חיצוניים
----------------

ויקישיתוף מדיה וקבצים בנושא **דובדבן חמוץ** בוויקישיתוף
* דובדבן חמוץ, באתר ITIS (באנגלית)
* דובדבן חמוץ, באתר NCBI (באנגלית)
* דובדבן חמוץ, באתר האנציקלופדיה של החיים (באנגלית)
* דובדבן חמוץ, באתר Tropicos (באנגלית)
* דובדבן חמוץ, באתר GBIF (באנגלית)
* דובדבן חמוץ, באתר The Plant List (באנגלית)
* דובדבן חמוץ, באתר IPNI (באנגלית)



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560982505171
* GND: 4132266-6
* LCCN: sh85125443
* NKC: ph281335

 |
**Smallבמה** היה פסטיבל תיאטרון של סטודנטים מהחוג לתיאטרון באוניברסיטת תל אביב, שהוקם על ידי לילך דקל-אבנרי - שגם ניהלה אותו אמנותית, ושי שבתאי - שהיה לדרמטורג הראשי. הפסטיבל התקיים מאז 2002 למשך 13 שנה, במהלך השבוע הראשון לפתיחת שנת הלימודים באוניברסיטה, והציג כ-7 עד 8 הצגות מקוריות, שנבחרו על ידי הנהלה האמנותית ווועדה אמנותית.

הפסטיבל נוסד בשנת 2002 במטרה להקים מסגרת עצמאית שתאפשר למחזאים מהחוג לחשוף את יצירותיהם על במה מקצועית ולתת במה למחזות מקוריים שנכתבו על ידי סטודנטים, תוך שיתוף פעולה עם במאים, מעצבים ושחקנים מן החוג. כך, נוצרה מסגרת יצירה עצמאית, חיצונית לחוג לתיאטרון באוניברסיטת תל אביב, שנוהלה על ידי סטודנטים ובוגרים של החוג ונתמכה בצורה סמלית על ידי אגודת הסטודנטים של אוניברסיטת תל אביב. 

עם השנים הפסטיבל וקנה לו שם בשדה התיאטרון הישראלי ויוצרים רבים פרצו לתודעה בעקבות יצירות שהועלו בו לראשונה. ההצגות הזוכות בו עולות לאחר מכן במרכזי אומנות כמו "צוותא" ו"תיאטרון תמונע", ובמסגרות תיאטרון פרינג' אחרות. מלבד תיאטרון מתקיימים במסגרת הפסטיבל גם אירועי חוצות של אומנות רב-תחומית כגון וידאו ארט, מחול, שירה, עבודות סאונד, תערוכות צילום ופיסול, שגם בהן לוקחים חלק יוצרים תלמידי האוניברסיטה. 

משך כל הצגה בפסטיבל היה עד 40 דקות.

קישורים חיצוניים
----------------

 אתר האינטרנט הרשמי של Smallבמה בארכיון האינטרנט

* מרב יודילוביץ', פסטיבל Smallבמה חוזר, באתר ynet, 3 בספטמבר 2007
* מיה יסעור, "חזרתה של הבמה הקטנה", וואלה!
* טי וייט נויין, "למרות חרב הקיצוצים", נענע10
כריכתו הקדמית של דרכון צפון קוריאני ביומטרי
**הדרכון של הרפובליקה הדמוקרטית העממית של קוריאה** (בקיצור: **דרכון צפון קוריאני**) הוא מסמך נסיעה שניתן להנפיק לאזרחי קוריאה הצפונית לצורך נסיעות בין־לאומיות. מכיוון שרוב הצפון קוריאנים אינם מקבלים הזדמנויות לעזוב את ארצם, מונפקים הדרכונים לעיתים רחוקות.

היסטוריה
--------

הדרכונים המוקדמים ביותר של קוריאה הונפקו בשנת 1902 על ידי האימפריה הקוריאנית (אנ'), עם שני סוגים, דרכון מסחר ודרכון נסיעה. לדרכונים היה טקסט בסינית וכן תרגומים לאנגלית וצרפתית.

דרכונים צפון קוריאניים הונפקו לראשונה בשנות החמישים עם כיתוב בקוריאנית, רוסית וסינית, בעוד שבדרכונים כיום הכיתוב בקוריאנית ואנגלית בלבד.

דרכון הנסיעות של האימפריה הקוריאנית, הונפק ב-1905.

מראה חיצוני
-----------

כיסויי הדרכון בצבע כחול כהה עם סמל קוריאה הצפונית מעוטר במרכז. המילים "조선민주주의인민공화국" (קוריאנית) ו"הרפובליקה הדמוקרטית העממית של קוריאה" (אנגלית) כתובות מעל הסמל, עם "려권" ו"דרכון" למטה.

סוגי דרכונים
------------

* **דרכון רגיל** הוא דרכון בודד אשר המופק לאחר קבלת אישור מיוחד ונמסר לצפון קוריאנים המבקרים במדינות זרות מסיבות רשמיות, כגון, תחרויות ספורט ואקדמיה, נסיעות עסקים. דרכונים רגילים נלקחים בחזרה על ידי משרד החוץ לאחר החזרה לצפון קוריאה. הכריכה בצבע כחול כהה.
* **דרכון רשמי** מונפק לצורכי מסחר ולנסיעות לחו"ל לצרכים כלכליים אחרים. כריכת הדרכון ירוקה.
* **דרכון דיפלומטי** מונפק לבכירים ממשרד החוץ, הוועד המרכזי של מפלגת הפועלים של קוריאה ומשרדים אחרים הכפופים למפלגת הפועלים של קוריאה. עבור פקידים אחרים, רק סגני שרים ומעלה יכולים לקבל דרכון דיפלומטי. הכריכה אדומה.

יש להחזיר דרכונים רשמיים ודיפלומטיים ולשמור אותם במשרד הדרכונים, משם ניתן לשלוף אותם לכל נסיעות חוץ נוספות. דרכונים רגילים לעולם אינם מונפקים ללא אישור מיוחד וכל המחזיקים חייבים לבקש אשרת יציאה על מנת לצאת כחוק מהמדינה.

דרישות לאשרה
------------

נכון למרץ 2022, לאזרחים צפון קוריאנים עם דרכונים צפון קוריאני הייתה גישה ללא אשרה או אשרה בהגעה ל-39 מדינות וטריטוריות. כך לדוגמה המדינה היחידה באירופה המאפשרת כניסה באמצעות דרכון צפון קוריאני ללא אשרה היא בלארוס. בכך מדורג הדרכון במקום ה-104 בעולם מבחינת חופש הנסיעה על לפי מדד הנלי לדרכונים.

דרישות ויזה לאזרחי צפון קוריאה  קוריאה הצפונית  אין צורך באשרה  אשרה ניתנת בנקודת הכניסה  אשרה ניתנת בדואר אלקטרוני  אשרה ניתנת בנקודת הכניסה או בדואר אלקטרוני  נדרשת אשרה

דוגמאות לדרכונים
----------------

* דרכון צפון קוריאני משנות ה-50דרכון צפון קוריאני משנות ה-50
* דרכון משנות ה-50, עמוד פנימידרכון משנות ה-50, עמוד פנימי
* דרכון משנות ה-50, דף מידע אישידרכון משנות ה-50, דף מידע אישי
* כיסויי דרכון של מהדורת שנות ה-90כיסויי דרכון של מהדורת שנות ה-90
* דרכון משנת 2019דרכון משנת 2019

קישורים חיצוניים
----------------

ויקישיתוף מדיה וקבצים בנושא **דרכון צפון קוריאני** בוויקישיתוף

הערות שוליים
------------

1. ↑  Facts: The North Korean (DPRK) Passport • Passport-collector.com, Passport-collector.com, ‏0 באפריל 2018 (באנגלית)
2. ↑  "North Korea's passports, and how they use them". *North Korea News*. 29 בדצמבר 2014. `{{cite web}}`:  (עזרה)
3. ↑  The Henley Passport Index: Q1 2022 Global Ranking
**מוישה אופניק** הוא שמה של בובה מהגרסה הישראלית של תוכנית הטלוויזיה "רחוב סומסום", שהופקה ושודרה בטלוויזיה החינוכית בין השנים 1983–1987, ובשידורים חוזרים במהלך שנות השמונים ושנות התשעים. אופניק הוא הבובה היחידה ששרדה את המעבר של התוכנית לערוץ הופ! עד לשנת 2015 וחזר ב-2016 בתוכנית הבת של רחוב סומסום "הופ! אני יודע" לצד הבובה אביגיל.

מוישה אופניק במהלך צילום פרק מהתוכנית "שלום סומסום" ב-2014.מקור שמו של אופניק (אוף + סופית ניק) הוא מהתלונות הרבות, לרבות "אוף", אותן הוא משמיע לעיתים קרובות. אופניק הוא מפלצת שעירה וחומה, בעלת אף אדום וגבה אחת ארוכה מעל עיניו. הוא חסר בית ומתגורר בטרנטה בצבע כחול בחצר השכונה (בעונה החדשה בערוץ הופ! הוא גר בפח זבל ירוק). הוא בדרך כלל שרוי במצב רוח עצבני, ומהווה כעין תמונת מראה שלילית לשאר הבובות החיות ברחוב סומסום, המאופיינות במזג טוב. למוישה יש ציפור מחמד בשם נחמן אשר הופיעה בעונות של החינוכית בלבד.

אופניק מגיע לראשונה לרחוב סומסום כשמכוניתו הישנה נתקעת בפתח הרחוב. רעש המנוע מעיר את קיפי בן קיפוד אך משאינו לאחר שהוא הולך לקרוא לאחד מדיירי הרחוב לחזות במכונית היא נעלמת והוא חוזר לישון. יום לאחר מכן שאר דיירי הרחוב רואים אף הם את המכונית הם פותחים בשיחה עם אופניק שנבהל מעצם המחשבה שכטיפוס רוגז ונרגן ייאלץ לבלות עם דיירי הרחוב הנחמדים. הם עוזרים לו לנסות לצאת מהרחוב ודוחפים את מכוניתו, אך הוא עושה תאונה ועולה על הדשא ברחוב ומאז מכוניתו תקועה במקום שהיה למקומה הקבוע על סט הצילומים.

אופניק עוצב כמקביל הישראלי של הדמות אוסקר מהגרסה האמריקנית של רחוב סומסום, והוצג בתוכנית כבן דודו של אוסקר.

את הבובה של מוישה אופניק מדבב ז'יל בן דוד ומפעיל פבלו אריאל.

בשנת 1994 הופיע בספיישל פורים בחינוכית לצד שרי צוריאל.

בשנת 1997 התראיין לרגל עליית הסדרה השנייה של רחוב סומסום בתוכנית "ערב חדש".

בשנת 2012 נבחר מוישה אופניק לככב בתשדיר של פיקוד העורף לצידו של העיתונאי ומנחה הטלוויזיה עידו רוזנבלום.

בשנת 2013 הופיע מוישה אופניק בתוכנית הטלוויזיה "מהפך בפח" לצידו של השחקן יוסף סוויד.

בשנת 2017 הופיע מוישה אופניק בתוכנית האירוח "היום בלילה עם גורי אלפי" ובקיץ של אותה שנה כיכב בפרסומת לחברת הכבלים "הוט".

קישורים חיצוניים
----------------

* "מוישה אופניק", באתר Muppet Wiki
**דקל נור** (בערבית: **دقلة نور**) אשר מוכר גם בשמות **תמר מלכותי** ו**מלכת כל התמרים** הוא זן של תמר מצוי ממשפחת הדקליים ועיקר גידולו באזורים ביסקרה (אנ'), א-ג'ריד שבתוניסיה ואל-ואד שבצפון מזרח אלג'יריה.

גידול ושיווק
------------

דקל נור גדל בעיקר במזרח אלג'יריה, בלוב ובתוניסיה באזורים חמים ויבשים וכמו כן בארצות הברית באריזונה, קליפורניה ובטקסס, בישראל גדל הפרי בעיקר בדרום הערבה אם כי יש מספר גידולים בשטח שבין יריחו לבין הערבה התיכונה למעט אזור ים המלח.

הפרי פופולרי במדינות המקור ובמרוקו, גרמניה וצרפת.

פרי דקל נור

הפרי
----

צורתו של הפרי היא מלבני, באורך של ארבעה עד שישה סנטימטרים ובעל חריץ לכל אורכו המזכיר וריד מרקמם הפרי הוא בשרני, רך ומתוק כאשר הטעם והמרקם דומים לדבש.
הרכבו התזונתי הוא 295 קלוריות, גרם חלבון, 34 גרם פחמימות, 0.1 גרם שומן ו-320 מ"ג אשלגן וכמו כן הוא מכיל ויטמין C וויטמין A.

בישראל, נכון ל-2016, כ-27,336 עצי דקל נור המהווים כ-4% אחוז מהתמרים במדינה, כמות עצי הדקל נור מתצמצמת מדי שנה בעקבות עקירות על מנת להחליף את מטעי הדקל נור במטעי מג'הול הנחשבים רווחים יותר כאשר הרווח משוק היצוא שלהם גדול יותר, להשואה ב-2014 היה הדקל נור כ-4.7% מן התמרים בישראל.

שיטת הגדיד (קטיף) של הדקל נור שונה מן המג'הול (קטיף בודדים בעזרת שק) אך זהה לברהי (תמר צהוב), את הסנסן (שרביט התמרים) חותכים בעזרת סכין מצ'טה בשלמות ומשליכים אותו מן העץ אל מכל האיסוף שבקרקע או על כלי התמרים, כאשר הפרי נמצא על הקרקע חובטים את הסנסנים על משטח המיון עד האשר הפרי מתפזר ומתנתק מן הסנסן.

דקל נור חתוך

קישורים חיצוניים
----------------

ויקישיתוף מדיה וקבצים בנושא **דקל נור** בוויקישיתוף

הערות שוליים
------------

1. ↑  ענף התמרים במשרד החקלאות, מחקר על שוק התמרים העולמי
2. ↑  גדיד מג'הול
3. ↑  כיצד מורדים סנסן דקל נור
**מרקוס** (בהינדית: मार्कोस ) היא יחידת הקומנדו הימי המשתייכת לחיל הים ההודי והיא חלק מחטיבת המבצעים המיוחדים של הכוחות המזוינים. יחידה זו מתמקדת בפעילות קומנדו ובמשימות מיוחדות אחרות. לוחמי היחידה מסוגלים לפעול בכל סוגי הסביבות; בים, באוויר וביבשה.

היחידה הוקמה בשנת 1987 והיא מתמקדת בפעולות ימיות, בדומה לשייטת 13 בצה"ל ויחידות קומנדו ימי אחרות, אך פועלת במשולב בכל סוגי השטח ובמגוון רחב של פעילויות, תפקיד היחידה התפתח לאורך השנים מאז הוקמה וכיום תפקידיה מאופיינים בלוחמה בטרור, סיור מיוחד, פשיטות ימיות וחילוץ בני ערובה. אורך הכשרתם של לוחמי היחידה אורך כשנתיים.

גלריה
-----

* לוחם מרקוס באימון לוחמה בשטח בנוילוחם מרקוס באימון לוחמה בשטח בנוי
* לוחם מרקוס בתרגיל פשיטה מהיםלוחם מרקוס בתרגיל פשיטה מהים
* אימון צלילהאימון צלילה
* אימון צניחה יחד עם אריות היםאימון צניחה יחד עם אריות הים
* לוחמי מרקוס בתרגיל השתלטות על ספינהלוחמי מרקוס בתרגיל השתלטות על ספינה
* תרגול פשיטה מהאווירתרגול פשיטה מהאוויר
* לוחמי מרקוסלוחמי מרקוס

1. ↑  אופק אסרף, 10 יחידות העילית הכי טובות בעולם, באתר katlanTV, ‏2022-11-06
**רסול ריקרדו אלייז'ה יוג'ין דיאז** (באנגלית: **Rasool Ricardo Elijah Eugene Diaz**; נולדה ב-1 במאי 1990), הידועה גם בשם הבמה **סול-גוט-היטס** (באנגלית: **SoolGotHits**), היא פזמונאית ומפיקה מוזיקלית אמריקאית, הידועה בתור הכותבת והמפיקה של "Drunk in Love" מאת הזמרת-יוצרת האמריקאית ביונסה משנת 2013.

בשנת 2015 זכתה בפרס גראמי הראשון שלה, בקטגוריית "שיר ה-R&B הטוב ביותר". היא זכתה בשלושה פרסי BMI.

קריירה
------

בשנת 2012 עבדה עם הראפר ליל ויין על "No Worries". בשנה שלאחר מכן עבדה עם נלי, B.o.B, פיוצ'ר, 2 צ'יינז, ג'יי-זי וביונסה. עם האחרונה עבדה על הלהיט הבין-לאומי "Drunk in Love", שדורג במקום השני במצעד הבילבורד הוט 100, וזכתה בפרס גראמי בקטגוריית "שיר ה-R&B הטוב ביותר". בשנת 2014 עבדה עם טינשיי, טייאנה טיילור, ויז קאליפה וניקי מינאז'. בשנת 2015 עבדה עם טייגה בלבד, על שירו "4 My Dawgs". בשנת 2016 עבדה עם פיוצ'ר על "All Right" ובהמשך עם יו גוטי.

במהלך הוצאת האלבום *Queen* של ניקי מינאז' השתתפה דיאז בעבודה על "LLC" ו-"Miami". בשנת 2018 עבדה על "Champagne Rosé" של הראפר קוואבו בהשתתפות הזמרת-יוצרת האמריקאית מדונה והראפרית קארדי בי. בהמשך, עבדה עם גוצ'י מיין, 6ix9ine, סקי מאסק דה סלאמפ גאד, קורדאה, YG, פולו ג'י, א בוגי ויט דה הודי, מיגוס ודון טוליבר.

קישורים חיצוניים
----------------

* רסול דיאז, ברשת החברתית אינסטגרם
* רסול דיאז, באתר Discogs (באנגלית)

הערות שוליים
------------

1. ↑  *Beyoncé (Ft. JAY-Z) – Drunk in Love*, נבדק ב-2023-11-17
2. 1 2  Rasool Diaz | Artist | GRAMMY.com, www.grammy.com
3. ↑  "Christopher 'Ludacris' Bridges and Top Songwriters Honored at the 2014 BMI R&B/Hip-Hop Awards"
4. ↑  *Lil Wayne (Ft. Detail) – No Worries*, נבדק ב-2023-11-17
5. 1 2 3  Sool Got Hits, Genius (באנגלית)
6. ↑  *Tyga (Ft. Lil Wayne) – 4 My Dawgs*, נבדק ב-2023-11-17
7. ↑  *Future – All Right*, נבדק ב-2023-11-17
8. ↑  *Yo Gotti (Ft. 21 Savage) – Yellow Tape*, נבדק ב-2023-11-17
9. ↑  Queen by Nicki Minaj, Genius (באנגלית)
10. ↑  *CHAMPAGNE ROSÉ*, נבדק ב-2023-11-17
באופן ויזואלי מתקבלות מכפלותיו של מספר מחזורי (מעגלי) על ידי סידור ספרותיו במעגל וסיבוב המעגל
**מספר מחזורי** (בבסיס נתון) הוא מספר שלם בן n ספרות באותו בסיס, שכל כפולה שלו במספר קטן מ-n מתקבלת על ידי העברת ספרות מראש המספר אל זנבו. למספרים מחזוריים קשר לשברים עשרוניים מחזוריים כמוסבר בהמשך הערך.

המספר המחזורי הקטן ביותר (בבסיס B=10) הוא 142857; אכן, הכפולות של המספר הזה הן 285714, 428571, 571428, 714285 ו-857142, כולן סיבובים של המספר עצמו. מספרים מחזוריים גדולים יותר, כמו המספר המחזורי 0588235294117647, פותחים בכמה אפסים מובילים. 

יש נוסחה המאפשרת לכתוב את כל המספרים המחזוריים. לכל מספר ראשוני p זר ל-10, יש למספר 10 סדר בחבורת אוילר של p. הסדר הזה הוא t החיובי הקטן ביותר כך ש-{\displaystyle 10^{t}\equiv 1{\pmod {p}}}. לפי משפט אוילר, הסדר של 10 תמיד מחלק את p-1. אומרים ש-10 **יוצר** של חבורת אוילר (של p) אם הסדר שלו הוא הערך המקסימלי האפשרי, כלומר p-1.

מתברר שכל מספר מחזורי עשרוני הוא מהצורה {\displaystyle {\frac {10^{p-1}-1}{p}}} (והכפולות של מספר זה) כאשר p ראשוני שעבורו 10 הוא יוצר של חבורת אוילר מסדר p. המספרים המחזוריים הראשונים מתקבלים עבור p=7,17,19,23,29,47,59,61. אם 10 אכן יוצר את חבורת אוילר של p, אז ההצגה העשרונית של {\displaystyle {\frac {1}{p}}} היא מחזורית, עם מחזור באורך p-1 המהווה בעצמו מספר מחזורי. כך למשל {\displaystyle {\frac {1}{7}}=0.142857142857...}. 

אם 10 אינו יוצר של חבורת אוילר, כמו במקרה של p=13, שעבורו הסדר הוא 6 משום ש-{\displaystyle 10^{6}-1=76923\cdot 13}, מתקבל מספר "מחזורי למחצה": כל תמורה מחזורית של 076923 היא כפולה של המספר הזה, אבל לא כל כפולה היא תמורה מחזורית.

קישורים חיצוניים
----------------

* מספר מעגלי, באתר MathWorld (באנגלית)   **המזהה לא מולא ולא נמצא בוויקינתונים, נא למלא את הפרמטר.**
**לארי דארנל גריפין ג'וניור** (באנגלית: **Larry Darnell Griffin Jr**; נולד ב-3 באוגוסט 1976) הידוע בשם הבמה **סימבוליק ואן** (באנגלית: **Symbolyc One**) או **S1**, הוא מפיק מוזיקלי אמריקאי מווייקו, טקסס. הוא הקים את הפרויקט המוזיקלי סטריינג' פרוט פרוג'קט (אנ') וחתום על חוזה עם Very GOOD Beats של קניה וסט כמפיק.

ביוגרפיה וקריירה
----------------

גריפין נולד ב-3 באוגוסט 1976 בווייקו, טקסס. בחטיבת הביניים, הוא למד לנגן בסקסופון אלט וניגן בפסנתר לאורך שנות העשרה שלו. לאחר שהקים להקת היפ הופ ב-2007 עם בן דודו, הוא קיבל את התואר השני שלו בהנדסת שמע ממכללת מקלן הקהילתית. שיתופי הפעולה הבולטים של גריפין כוללים את "Power" מאת קניה וסט מתוך האלבום זוכה פרס גראמי, *My Beautiful Dark Twisted Fantasy*, ו-"Best Thing I Never Had" מאת ביונסה מתוך אלבום האולפן הרביעי שלה, *4*.

בשנת 2015 עבד עם הזמרת-יוצרת האמריקאית מדונה על ששת השירים "Body Shop", "Graffiti Heart", "Iconic", "Illuminati", "Joan of Arc" ו-"S.E.X.". חמישה מתוכם נכללו באלבום האולפן השלושה-עשר שלה, *Rebel Heart*. השני מביניהם נגנז ופורסם במיני-אלבום נלווה שהופץ ב-16 במרץ 2015.

בשנת 2022 השתתף בעבודות על אלבום האולפן השביעי של ביונסה, *Renaissance*.

דיסקוגרפיה
----------

### אלבומי אולפן

* 2008: *The Music Box*

קישורים חיצוניים
----------------

* סימבוליק ואן, ברשת החברתית אקס (טוויטר)
* סימבוליק ואן, במסד הנתונים הקולנועיים IMDb (באנגלית)
* סימבוליק ואן, באתר MusicBrainz (באנגלית)
* סימבוליק ואן, באתר Discogs (באנגלית)

הערות שוליים
------------

1. 1 2  "Symbolyc One Biography". symbolycone.com.
2. ↑  Release group "My Beautiful Dark Twisted Fantasy" by Kanye West - MusicBrainz, musicbrainz.org
3. ↑  Release group "4" by Beyoncé - MusicBrainz, musicbrainz.org
4. ↑  S1, Genius (באנגלית)
5. ↑  *Madonna – Rebel Heart*, נבדק ב-2023-11-17
6. ↑  Rebel Heart - EP by Madonna, Genius (באנגלית)
7. ↑  Release group "RENAISSANCE" by Beyoncé - MusicBrainz, musicbrainz.org

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 21f45372-d089-4766-9343-9dafc079f83d

 |
שמיר ליטל במהלך אליפות העולם באתלטיקה 2017
**שמיר ליטל** (באנגלית: **Shamier Little**; נולדה ב-20 במרץ 1995) היא אתלטית אמריקאית, פעמיים סגנית אלופת העולם (בייג'ינג 2015 ובודפשט 2023) ואלופת המשחקים הפאן-אמריקאיים (טורונטו 2015) בריצת 400 מטר משוכות.

ביוגרפיה
--------

ליטל נולדה בלואיוויל שבקנטקי וגדלה בשיקגו. אביה שון היה שחקן פוטבול באוניברסיטת מזרח אילינוי ואמה הייתה אתלטית וכדורסלנית באוניברסיטה. היא החלה להתאמן באתלטיקה בגיל שמונה, בגיל 16 התחרתה לראשונה בריצת 400 מטר משוכות ועד מהרה זכתה באליפות ארצות הברית לנערות. 

ב-2013 החלה ללמוד ולהתחרות באוניברסיטת טקסס A&M. ב-2014 זכתה באליפות העולם באתלטיקה לנוער שהתקיימה באורגון, בריצת 400 מטר משוכות ובמרוץ השליחות 400X4 מטר, באותה שנה זכתה באליפות ארצות הברית לנוער ובאליפות ה-NCAA והייתה בכך לאלופה הצעירה ביותר במקצוע זה. ביולי 2015 זכתה פעם נוספת באליפות ה-NCAA בתוצאה של 53.74 שניות, שיא אישי ותוצאת השנה במקצוע זה בעולם. היא הצעירה ביותר מעולם שירדה מגבול ה-54 שניות בריצה זו. בהמשך החודש זכתה במדליית זהב במשחקים הפאן-אמריקאיים בתוצאה של 55.50 שניות. 

באליפות העולם באתלטיקה 2015 זכתה במדליית כסף בתוצאה של 53.94 שניות, לאחר המנצחת זוזאנה היינובה. 

במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי 2016 סיימה ליטל במקום חמישי בשלב חצי הגמר בריצת 400 מטר משוכות בתוצאה של 55.64 שניות ולא עלתה לריצת הגמר ולא נכללה במשלחת האמריקאית למשחקים. 

ביוני 2017 קבעה שיא אישי של 52.75 שניות. במסגרת ליגת היהלום שנערכה בלונדון ביולי אותה שנה היא סיימה במקום שלישי בריצת 400 מטר בשיא אישי חדש של 50.40 שניות. באליפות העולם באתלטיקה 2017 לא העפילה למקצה הגמר. באוגוסט 2018 זכתה במדליית זהב באליפות צפון אמריקה, מרכז אמריקה והקריביים בשיא אליפות של 53.32 שניות.

סימני ההיכר שלה הם קשת ססגונית לשיער ומשקפי מלקולם X.

קישורים חיצוניים
----------------

ויקישיתוף מדיה וקבצים בנושא **שמיר ליטל** בוויקישיתוף

* שמיר ליטל, באתר התאחדות האתלטיקה הבין-לאומית
* שמיר ליטל, באתר ליגת היהלום
* שמיר ליטל, באתר Track and Field (נשים)
* פרופיל באתר התאחדות האתלטיקה האמריקאית
* FROSH SHAMIER LITTLE PRIMED FOR NCAAS, אתר ESPN, ‏13 ביוני 2014
* The Future Looks Big For Shamier Little, Ribbon-Sporting Collegiate Hurdler Is World Leader by Dave Hunter

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14443767

 |